
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO 
2012 M. LIEPOS 5 D. ĮSAKYMO NR. V-698 „DĖL PRIVALOMOJO SVEIKATOS DRAUDIMO FONDO BIUDŽETO LĖŠOMIS KOMPENSUOJAMŲJŲ ORTOPEDIJOS TECHNINIŲ PRIEMONIŲ IR JŲ BAZINIŲ KAINŲ SĄRAŠO PATVIRTINIMO“ PAKEITIMO

2021 m. gruodžio 17 d. Nr. V-2879
Vilnius


1.	Pakeičiu Lietuvos Respublikos sveikatos apsaugos ministro 2012 m. liepos 5 d. įsakymą Nr. V-698 „Dėl Privalomojo sveikatos draudimo fondo biudžeto lėšomis kompensuojamųjų ortopedijos techninių priemonių ir jų bazinių kainų sąrašo patvirtinimo“ ir jį išdėstau nauja redakcija:

„LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL PRIVALOMOJO SVEIKATOS DRAUDIMO FONDO BIUDŽETO LĖŠOMIS KOMPENSUOJAMŲ ORTOPEDIJOS TECHNINIŲ PRIEMONIŲ IR MEDICINOS PRIEMONIŲ BEI JŲ BAZINIŲ KAINŲ SĄRAŠŲ PATVIRTINIMO

Vadovaudamasis Lietuvos Respublikos sveikatos draudimo įstatymo 91 straipsnio 3 dalimi ir Lietuvos Respublikos sveikatos sistemos įstatymo 2 straipsnio 7 dalimi, atsižvelgdamas į Ortopedijos techninių priemonių kompensavimo Privalomojo sveikatos draudimo fondo biudžeto lėšomis tvarkos aprašo, patvirtinto Lietuvos Respublikos sveikatos apsaugos ministro 2006 m. kovo 31 d. įsakymu Nr. V-234 „Dėl Ortopedijos techninių priemonių kompensavimo Privalomojo sveikatos draudimo fondo biudžeto lėšomis tvarkos aprašo patvirtinimo“, 1 punktą ir siekdamas pagerinti privalomuoju sveikatos draudimu apdraustų asmenų aprūpinimą medicinos priemonėmis, bei atsižvelgdamas į Privalomojo sveikatos draudimo tarybos 2021 m. lapkričio 16 d. nutarimą Nr. DT-13/4 „Dėl ortopedijos techninių priemonių ir medicinos priemonių, kurių įsigijimo išlaidos kompensuojamos iš Privalomojo sveikatos draudimo fondo biudžeto, ir jų bazinių kainų sąrašų patvirtinimo“:
1.	Tvirtinu pridedamus:
1.1. Privalomojo sveikatos draudimo fondo biudžeto lėšomis kompensuojamų ortopedijos techninių priemonių ir jų bazinių kainų sąrašą;
1.2. Privalomojo sveikatos draudimo fondo biudžeto lėšomis kompensuojamų medicinos priemonių ir jų bazinių kainų sąrašą.
2.	Pavedu šio įsakymo vykdymą kontroliuoti viceministrui pagal veiklos sritį.“
2.	Nustatau, kad šis įsakymas įsigalioja 2022 m. sausio 1 d.

Sveikatos apsaugos ministras	   				Arūnas Dulkys

